kardosdrur/scandi-wiki huggingface dataset:
Chuang Chia-jung

Chuang Chia-jung (født 10. januar 1985 i Kaohsiung, Taiwan) er en kvindelig professionel tennisspiller.

Chuang har spillet to Grand Slam-finaler, begge i double sammen med Chan Yung-jan. I Australian Open 2007 tabte de til Cara Black fra Zimbabwe og Liezel Huber fra Sydafrika med 6-4, 6-7, 6-1. I US Open samme år tabte de finalen med 6-4, 6-2 til doubleparret Nathalie Dechy og Dinara Safina fra henholdsvis Frankrig og Rusland.

Eksterne henvisninger 
 

Tennisspillere fra Taiwan
Tennisspillere ved sommer-OL 2008
Tennisspillere ved sommer-OL 2012
Liezel Huber

Liezel Huber (født 21. august 1976 i Durban) er en professionel, kvindelig, sydafrikansk tennisspiller.

Huber har vundet tre Grand Slam-titler i double, Wimbledon i 2005 og 2007, og Australian Open 2007. Alle gange sammen med Cara Black.

Grand Slam-titler 
  Wimbledon:
 Double damer 2005 (sammen med Cara Black)
 Double damer 2007 (sammen med Cara Black)
  Australian Open:
 Double damer 2007 (sammen med Cara Black)

Eksterne henvisninger 

Tennisspillere fra Sydafrika
Personer fra Durban
Cara Black

Cara Black (født 17. februar 1979 i Harare i Zimbabwe) er en professionel kvindelig tennisspiller.

Black har vundet fire Grand Slam-titler i double og to i mixed-double.

Grand Slam-titler 
  French Open:
 Mixed double 2002 (sammen med sin bror Wayne Black)

  Wimbledon:
 Double damer 2004 (sammen med Rennae Stubbs)
 Mixed double 2004 (sammen med sin bror Wayne Black)
 Double damer 2005 (sammen med Liezel Huber)
 Double damer 2007 (sammen med Liezel Huber)

  Australian Open:
 Double damer 2007 (sammen med Liezel Huber)

Eksterne henvisninger 

Tennisspillere fra Zimbabwe
Personer fra Harare
Latisha Chan

Latisha Chan, tidl. kendt under sit kinesiske navn, Chan Yung-jan (født 17. august 1989 i Dongshih, Taiwan) er en kvindelig professionel tennisspiller.

Chan har spillet to Grand Slam-finaler, begge i double sammen med Chuang Chia-jung. I Australian Open 2007 tabte de til Cara Black fra Zimbabwe og Liezel Huber fra Sydafrika med 6-4, 6-7, 6-1. I US Open samme år tabte de finalen med 6-4, 6-2 til doubleparret Nathalie Dechy og Dinara Safina fra henholdsvis Frankrig og Rusland.

Eksterne henvisninger 
 

Tennisspillere fra Taiwan
Tennisspillere ved sommer-OL 2016
Tennisspillere ved sommer-OL 2008
Rennae Stubbs

Rennae Stubbs (født 26. marts 1971 i Sydney i New South Wales) er en kvindelig australsk tennisspiller.

Stubbs har vundet seks Grand Slam-turneringer, fire i double og to i mixeddouble. Sammen med Lisa Raymond har hun vunndet Australian Open, US Open og Wimbledon. Parret blev i 2001 kåret som ITF World Champion i damedouble. Stubbs har også en doublesejr i Wimbledon sammen med Cara Black fra Zimbabwe.

Stubbs deltog på det australske Fed Cup-hold i årene 1992-96, 1998-2000, 2002 og 2004. Hun har totalt spillet 31 Fed Cup-kampe hvoraf hun vundet nitten.

Grand Slam-titler 
  Australian Open:
 Double damer – 2000 (sammen med Lisa Raymond)
   Wimbledon:
 Double damer – 2001 (sammen med Lisa Raymond)
 Double damer – 2004 (sammen med Cara Black)
  US Open:
 Mixeddouble – 2000 (sammen med Jared Palmer)
 Double damer – 2001 (sammen med Lisa Raymond)
 Mixeddouble – 2001 (sammen med Todd Woodbridge)

Eksterne henvisninger 

Tennisspillere fra Australien
Personer fra Sydney
Deltagere for Australien ved sommer-OL 1996
Deltagere for Australien ved sommer-OL 2004
Deltagere for Australien ved sommer-OL 2008
Jelena Dementjeva

Jelena Vjatjeslavovna Dementjeva, Елена Вячеславовна Дементьева (født 15. oktober 1981 i Moskva) er en russisk kvindelig tidligere professionel tennisspiller. Hun har gennem det meste af 2000'erne tilhørt den øverste elite i verden, og hun opnåede sit bedste resultat med en guldmedalje i single ved OL i Beijing i 2008. Derudover var hun i 2004 i finalerne i Grand Slam-turneringerne French Open og US Open, og hun vandt sølv ved OL i Sydney i 2000. I alt vandt hun 16 WTA-turneringer i single og 6 i double. Hendes højeste placering på WTA-listen blev en tredjeplads, som hun nåede i april 2009.

Efter sin sidste kamp i WTA Tour Championships 2010 i Doha meddelte hun, at hun hermed trak sig tilbage fra toptennis.

Noter

Eksterne henvisninger 

 Dementjevas officielle hjemmeside 

Tennisspillere fra Rusland
Personer fra Moskva
Svetlana Kusnetsova

Svetlana Aleksandrovna Kusnetsova (russisk: Светлана Александровна Кузнецова, født 27. juni 1985 i Sankt Petersborg) er en russisk professionel kvindelig tennisspiller.

Kusnetsova blev professionel i 2000 og har (pr. juni 2009) vundet to Grand Slam-titler (US Open 2004 og French Open 2009) og 11 WTA-turneringer i damesingle. Herudover er det i damedouble med forskellige makkere blevet til en Grand Slam-titel (Australian Open 2005) og 14 WTA-titler i alt.

Grand Slam-resultater 
Titler
  US Open
 Damesingle – 2004 (sejr over Jelena Dementjeva med 6-3, 7-5 i finalen)
  Australian Open
 Damedouble – 2005 (sammen med Alicia Molik)
  French Open
 Damesingle – 2009 (sejr over Dinara Safina med 6-4, 6-2 i finalen)

Grand Slam-resultater i damesingle 

Tegnforklaring:

 – = Ikke deltaget
 Q = Slået ud i kvalifikationsturneringen
 1 = Slået ud i 1. runde
 2 = Slået ud i 2. runde
 3 = Slået ud i 3. runde
 4 = Slået ud i 4. runde
 KF = Slået ud i kvartfinalen
 SF = Slået ud i semifinalen
 TF = Tabende finalist
 V = Vinder

WTA Tour

Damesingle-titler 
 2007: New Haven.
 2006: Miami, Bali, Beijing.
 2004: Eastbourne, Bali.
 2002: Helsinki, Bali.

Damedouble-titler 
 2006: Eastbourne (med Amelie Mauresmo).
 2005: Miami (med Alicia Molik).
 2004: Gold Coast, Doha (begge med Elena Likhovtseva).
 2003: Gold Coast, Dubai, Rom, Toronto, Leipzig (alle med Martina Navratilova).
 2002: Sopot, Helsinki, Tokyo [Princess Cup] (alle med Arantxa Sánchez Vicario)

Kilder / eksterne henvisninger 

 
 
 
 

Tennisspillere fra Rusland
Personer fra Sankt Petersborg
Vindere af US Open (tennis)
Vindere af French Open
Tennisspillere ved sommer-OL 2004
Tennisspillere ved sommer-OL 2008
Tennisspillere ved sommer-OL 2016
Jelena Janković

Jelena Janković Јелена Јанковић (født 28. februar 1985 i Beograd i Serbien) er en professionel kvindelig tennisspiller. På trods af at hun tidligere har rangeret som nr. 1 på verdensranglisten i single er det endnu ikke lykkedes hende at vinde en Grand Slam-turnering. Hendes hidtil bedste Grand Slam-resultat i single er en finaleplads ved US Open 2008. I 2007 vandt Jelena Jankovic finalen i mixed double ved grand slam turneringen Wimbledon sammen med Jamie Murray.

Grand Slam-titler – double 
  Wimbledon:
 Mixed double – 2007 (sammen med Jamie Murray)

Grand Slam-resultater – single 

Tegnforklaring:

 – = Ikke deltaget
 1 = Slået ud i 1. runde
 2 = Slået ud i 2. runde
 3 = Slået ud i 3. runde
 4 = Slået ud i 4. runde
 KF = Slået ud i kvartfinalen
 SF = Slået ud i semifinalen
 F = Slået ud i finalen
 V = Vinder

Eksterne henvisninger 
 

Tennisspillere fra Serbien
Personer fra Beograd
Tennisspillere ved sommer-OL 2004
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Carla Suárez Navarro

Carla Suárez Navarro (født 3. september 1988 i Las Palmas) er en professionel kvindelig spansk tennisspiller.

Eksterne henvisninger 

Tennisspillere fra Spanien
Personer fra Las Palmas
Ana Ivanović

Ana Ivanović Ана Ивановић (født 6. november 1987 i Beograd) er en tidligere professionel kvindelig serbisk tennisspiller.

Resultater 
Hun kom til finalen i Grand Slam-turneringen French Open i 2007 hvor hun tabte til Justine Henin med 1-6, 2-6.

Hun spillede sin anden Grand Slam-finale i Australian Open 2008. I semifinalen besejrede hun Daniela Hantuchová med 0-6, 6-3, 6-4. Men Ivanović tabte også denne finale, denne gang til Marija Sjarapova som vandt med 7-5, 6-6.

I sin tredje Grand Slam-finale lykkedes det at vinde, da hun i French Open 2008 besejrede Dinara Safina med 6-4, 6-3.

Grand Slam-resultater 

Tegnforklaring:

 – = Ikke deltaget
 1 = Slået ud i 1. runde
 2 = Slået ud i 2. runde
 3 = Slået ud i 3. runde
 4 = Slået ud i 4. runde
 QF = Slået ud i kvartfinalen
 SF = Slået ud i semifinalen
 F = Tabende finalist
 W = Vinder

Eksterne henvisninger 
 
 Hjemmeside

Tennisspillere fra Serbien
Personer fra Beograd
Vindere af French Open
Patty Schnyder

Patty Schnyder (født 14. december 1978 i Basel) er en forhenværende professionel kvindelig schweizisk tennisspiller.

Schnyder blev professionel tennisspiller i august 1994 og vandt 11 WTA-turneringer i single og 5 i double. Hun var nummer 7 på ranglisten over verdens bedste kvindelige singlespillere i november 2005 og i double var hun nummer 15.

Schnyder deltog også på det schweiziske Fed Cup-hold i årene 1996-2004, hvor hun spillede 40 kampe og vandt de 25.

Schnyder spillede sin sidste professionelle kamp i maj 2011.

Noter

Eksterne henvisninger 

Tennisspillere fra Schweiz
Personer fra Basel
Gianni Vattimo

Gianni Vattimo (født 4. januar 1936 i Torino, død 19. september 2023 i Rivoli) var en italiensk filosof og politiker, der bl.a. identificerede religion og sekularisering med hinanden. F.eks. en Jesus i øjenhøjde, som ikke dikterer verden, men som i stedet siger, at meningen med verden er kærlighed. Vattimo var medlem af Europa-Parlamentet fra 1999 til 2004 og igen fra 2009 til 2014.

Vattimo døde efter længere tids sygdom på et hospital i Rivoli i september 2023 i en alder af 87 år.

Referencer

Eksterne henvisninger 

Filosoffer fra Italien
Faglitterære forfattere fra Italien
Politikere fra Italien
Medlemmer af Europa-Parlamentet fra Italien
Italienere i 1900-tallet
Italienere i 2000-tallet
Lovön

Lovön er en ø i Mälaren i Ekerö kommun i Sverige. Den svenske kongefamilies hjemsted, Drottningholm Slot, ligger på øen.

Eksterne henvisninger 

Øer i Mälaren
Frösön

Frösön er den største ø i Storsjön i Sverige, var i omkring tusind år Jämtlands hovedby, centrum for handel og transport. Östersund overtog først denne rolle fuldstændig, da jernbanen kom til Östersund i 1879. Frösön indgår nu som en del af Östersunds kommune, men var selvstændig by (köping) frem til 1970.

Frösön har tre broforbindelser, i øst med Östersund (Frösöbron), i vest med Genvalla (Vallsundsbron) og i nord med Rödön (Rödöbron). Den højeste bakke på Frösön, Östberget, er 468 m.o.h. (176 m over Storsjön). I sydøst findes også en sø, Ändsjön.

Frösön er som mange andre steder omkring Storsjön opkaldt efter urnordiske guder; guden Frös – Frejs ø.

Eksternt link 
 Frösön  – froson.com med bl.a. turistinformation og kort

Eksterne henvisninger 

Östersund
Øer i søer i Sverige
Skamstrup Præstegård

Skamstrup Præstegård er beliggende i Skamstrup Sogn i Holbæk Kommune i Vestsjælland. Præstegården, som har været fredet siden 1990, er beliggende lige op af kirkegårdsmuren tæt ved Skamstrup Kirke. 

Præstegårdens næsten herskabelige stuehus er opført 1858 i et stokværk med kælder. Gårdfacaden er klassicistisk udformet med en symmetrisk regelmæssig fordeling af fem vinduesfag på hver side af hovedindgangen, der flankeres af pilastre kronet med en trekantsfronton. Indgangen flankeres markant af to høje lindetræer. Gavlene er i historicistisk stil med kamtakker.

Den nuværende bygning afløste et ældre stuehus, som var en del af et firelænget præstegårdsanlæg. De stråtækte udlænger til den ældre præstegård eksisterede noget længere end stuehuset, men blev nedrevet i 1959 og efterfølgende afløst af de to små sidehuse, som i dag flankerer stuehuset. 

I den tidligere præstegård levede forfatteren Poul Dons sine sidste år hos sin datter Charlotte og svigersøn Nicolaj Seidelin Bøgh, som var sognepræst i Skamstrup og Frydendal 1835-57. Deres sønner Frederik, Nicolai og Otto Bøgh var født i præstegården.

Bygninger, konstruktioner og anlæg i Holbæk Kommune
Fredede præste- og bispegårde i Danmark
Skamstrup Kirke

Skamstrup Kirke er beliggende i landsbyen Skamstrup på Vestsjælland.

Den hvidkalkede kirke er opført ca. 1150 i romansk stil med senere gotiske tilføjelser. Tårnets kamtakker er dog af nyere dato, tilføjet i 1900-tallet.

Kirken rummer en række meget fornemme kalkmalerier. Østfagets rige ornamentik er karakteristiske for Isefjordsværkstedets vægbilleder fra omkring 1460-80, medens midterfagets billeder er højgotiske fra omkring 1375-1400.

I kirkegårdsmuren sidder en mindeplade for forfatteren Poul Dons, som ligger begravet på kirkegården (gravstedet sløjfet). Pladen bærer 1. strofe af Grundtvigs mindedigt over Dons.

Umiddelbart vest for kirken ligger Skamstrup Præstegård.

Eksterne kilder og henvisninger 

 Skamstrup Kirke i bogværket Danmarks Kirker, Nationalmuseet
 Skamstrup Kirke  hos nordenskirker.dk
 Skamstrup Kirke hos KortTilKirken.dk

Kirker i Holbæk Kommune
Kirker i Roskilde Stift
Kirker i Holbæk Amt
Grundlovsløbet

Grundlovsløbet er et åbent motionsløb, der siden 1986 er blevet afviklet hvert år på Grundlovsdag.

Løbet byder på to distancer, 6 kilometer og 10 kilometer, som begge er ruter, der er udlagt i Hjørring by.

Eksterne henvisninger
Officiel hjemmeside

Motionsløb i Danmark
Danmarks Riges Grundlov
Sport i Hjørring
Etableret i 1986
Calenberger Land

Calenberger Land er et historisk landskab sydvest for Hannover, groft sagt drejer det sig om området mellem floderne Leine og Deister. Navnet Calenberg stammer fra middelalderborgen Calenberg ved den lille by Pattensen, hvor fyrstedømmet med det samme navn havde sit hovedsæde.

Byer og kommuner i området 
 Barsinghausen
 Gehrden
 Hemmingen
 Pattensen
 Ronnenberg
 Seelze
 Springe
 Wennigsen
 Wunstorf

Landskaber i Niedersachsen
Snarensvend

Snarensvend var en dansk fregat, bygget senest 1637, som deltog i en lang række flådeoperationer i årene 1637-58. 

Skibet var således en del af den eskadre, som i 1637 under ledelse af Nikkel Helmer Kock var udsendt for at hindre den polske toldopkrævning ved Danzig, og som i den forbindelse erobrede de to polske orlogsskibe, der skulle varetage denne. 

Senere (ca. 1640-42) benytte Nikkel Kock skibet som toldvisitørskib ved den norske kyst. 

I forbindelse med Roskildefreden i marts 1658 måtte Danmark afstå det norske landskab Bohuslen med grænsefæstningen Bohus til svenskerne. Derfor bjergede man så meget at det værdifulde fæstningsudstyr som muligt for at føre dette til København. Snarensvend var et af de skibe, der blev benyttet hertil.

I slutningen af august 1658 sejlede skibet af sted med sin last. Undervejs lagde man ind til Kronborg. Imidlertid havde svenskerne nu brudt freden, og en lille svensk styrke gik i land om morgenen den 28. august og sneg sig om bord på skibet, overrumplede besætningen, satte sejl og satte kurs mod Sverige. Så snart man fra Kronborg blev klar over at skibet var faldet i fjendens hænder, blev det beskudt af fæstningens kanoner, som ramte det under vandlinjen, hvorefter det begyndte at synke. 

Et forsøg af svenskerne at sætte skibet på grund for at bjærge den værdifulde last mislykkedes, og det sank på 20 meter vand. Skibet er det eneste, der nogensinde er blevet sænket af Kronborgs kanoner.

En skibsliste fra 1652 i Rigsarkivet giver følgende oplysninger om skibet: 

Dimensioner:
 Længde: 52 1/2 alen – 31,9 meter
 Dybgang: 4 3/4 alen – 2,9 meter
 Bredde: 10 1/2 alen – 7,6 meter

Bestykning: Skibet havde 36 kanonporte, fordelt på 2 dæk. Det havde 30 kanoner om bord, fordelt på:
 16 stk. 10-pundige
 10 stk. 6-pundige
 4 stk. 4-pundige

Besætningen var på 80 personer, fordelt på:
 52 officerer og matroser
 20 navigatører
 8 soldater

Vraget af Snarensvend ligger stadig i Øresund, hvor skibet står ret på kølen og stikker ca. 3-4 meter op fra bunden. Vraget har været genstand for flere autoriserede og uautoriserede bjærgninger af effekter fra skibet. Der findes således morterer og andre genstande fra Snarensvend på Orlogsmuseet, Tøjhusmuseet og på Helsingør Kommunes Museer.

Fregatter fra Danmark
Svenskekrigene
Karl Gustav-krigene
Brødrene Montgolfier

Brødrene Montgolfier, Joseph-Michel Montgolfier (26. august 1740–26. juni 1810) og Jacques-Étienne Montgolfier (6. januar 1745–2. august 1799), var opfinderne af varmluftsballontypen montgolfièr(e).

Brødrene var sønner af en papirfabrikant i Annonay, syd for Lyon, Frankrig. Mens de legede med lette papirposer, opdagede de, at når de kom henover en åben varme, steg de op mod taget. Dette førte til eksperimenter med større sække lavet af andet materiale. I løbet af 1782 prøvde de indendørs med sække af silke og lærred.

Den 14. december 1782 lykkedes det udendørs, med en ballon som steg til 250 meter.

Den 4. juni 1783 demonstrerede de for publikum en opstigning med en ballon af silke, hvor luften blev opvarmet over et bål med en ballon fæstet til en line. Ballonen gennemførte en flyvning på ca. 2 km, i en højde af 1600-2000 meter.

Under de efterfølgende forsøg blev der opsendt dyr: et får, en gås og en hane. Dette blev udført i Versailles i overværelse af kong Ludvig XVI. Dette blev gjort for at få kongens tilladelse til videre forsøg med mennesker om bord. Et sådan forsøg blev gennemført den 15. oktober og ballonen steg her til en højde på 26 meter.

Den første frie flyvning med mennesker om bord blev foretaget den 21. november 1783. I følge kilder hed de to første mennesker som har fløjet Pilâtre de Rozier og Marquis d'Arlandes. Turen varede i 25 minutter i 100 meter over Paris, og ballonen drev over en strækning på 9 kilometer.

Kun én af brødrene (hvem vides ikke) fløj selv, og kun én gang.

Varmluftsballoner blev snart erstattet af gasballoner. Varmluftsballoner kom ikke tilbage før i 1960'erne efter, at der var kommet lette og tætte stærke stoffer som nylon og kraftige varmekilder som propangas.

Gasballoner blev brugt under belejringen af Paris i 1870 for at sende kurérer ud fra den belejrede by. En af disse balloner, Ville de Orléans, kom ud af kurs og havnede i Norge, på Lifjell.

Se også 
 Stødhævert, hvor Joseph-Michel Montgolfier opfandt den første selvkørende stødhævert.

Ballonflyvning
Personer fra Frankrig
Søskende
Dinkelsbühl

Dinkelsbühl er en by i Landkreis Ansbach i i Regierungsbezirk Mittelfranken i den tyske delstat Bayern. Byen er på grund af sin velbevarede senmiddelalderlige bymidte og bymur, en betydningsfuld turistby på den Romantische Straße.

Geografi 
Dinkelsbühl ligger ved floden Wörnitz i den sydøstlige del af naturparken Frankenhöhe, i det sydtyske landskab mellem floderne Main og Donau.

Nabokommuner 
Dinkelsbühl er en kommune i grænseområdet til Baden-Württemberg, og støder til følgende Landkreise og kommuner:

 Landkreis Ansbach, Bayern (fra nord mod øst)
 Feuchtwangen
 Markt Schopfloch
 Markt Dürrwangen
 Langfurth
 Wittelshofen
 Wilburgstetten
 Mönchsroth
 Landkreis Schwäbisch-Hall, Baden-Württemberg (i nordvest)
 Kreßberg
 Fichtenau
 Ostalbkreis, Baden-Württemberg (i sydvest)
 Wört

Historie 
Byen nævnes første gang i 1188 som Burgus Tinkelspuhel i officielle dokumenter. I 1300-tallet blev byen pantsat gentagne gange, og indbyggerne måtte betale dyrt for at få deres frihed tilbage. Dinkelsbühl modtog vigtige privilegier som modydelse. Byen fik status som rigsstad i 1351 og havde denne status indtil byen blev annekteret af Bayern i 1802.

Seværdigheder og museer 
 Deutsches Haus:
Dette er nok det mest kendte hus i byen og ligger lige ved St. Georgs-kirken. Huset blev bygget i slutningen af 1400-tallet. Det blev opført af grev Drechel-Deufstetten og huser i dag et hotel og en restaurant.

 Historisches Museum i Spitalhof:
Museet huser tre etager med udstillinger som viser byens historie og hvordan dagliglivet artede sig for indbyggerne.

 Museum 3. Dimension ved Nördlinger Tor:
Dette museet byder på hologrammer, optiske illusioner, opdagelsen af perspektiv, laserlys og tredimensionale projektioner.

Den årlige heavy metal-festival Summer Breeze Open Air finder sted i Dinkelsbühl hver sommer.

Tårne og byporte på bymuren 

Bygværker på bymuren (retning med uret begyndende i nord)

Henvisninger
Russell Square

Russell Square er en stor plads med et haveanlæg i Bloomsbury i det centrale London. Den ligger lige ved University of Londons hovedbygninger og British Museum. Russell Square Station ligger lige ved pladsen.

Pladsen blev anlagt i begyndelsen af det 19. århundrede, og i 2002 blev den restaureret så at den ligner den oprindelige plan. I midten af pladsen står en fontæne med stråler som kommer lige ud fra bakken. 

Navnet kommer fra familien til jarlerne og hertugerne af Bedford, som i 17. og 18. århundrede udviklede familiens ejendomme i London, blandt andet Covent Garden og ejendommen som nu er Russel Square. Nogle af husene fra denne tid er bevaret på vestsiden af pladsen. 

På det nordvestlige hjørne står en blå plaket som fortæller at T.S. Eliot boede der en periode. 

Hotel Russell, der blev grundlagt i 1898, ligger ud til Russell Square.

Se også 
Andre pladser under Bedford Estate i Bloomsbury inkluderer:
 Bedford Square
 Bloomsbury Square
 Gordon Square
 Tavistock Square
 Torrington Square
 Woburn Square
 Parker i London

Eksterne henvisninger 

Veje i London
Parker i London
Moorgate

Moorgate er en gade i City of London. Den strækker sig nordover fra Bank of England til grænsen til Islington, og udgør første del af hovedvejen A501 ud af London. Gaden blev anlagt ved midten af 1800-tallet. 

Moorgate var oprindelig en af porterne i Londons bymur, og fik sit navn efter Moorfields, som var et af de sidste ubebyggede områder i City. Moorgate var en af London Walls mindre porte, og blev revet ned i 1762. I dag er Moorgate en del af Londons finanscentrum, og flere store banker og finanshuse ligger her. 

Moorgate har også givet navn til Moorgate Station.

Veje i London
Viburnum x burkwoodii

 
Duftsnebolle (Viburnum x burkwoodii) er en vintergrøn busk med en noget uregelmæssig og udspærret, opret vækst. Yngre grene er overhængende. Blomsterne har en intens og behagelig, sød duft.

Beskrivelse 
Barken er dækket af et tæt hårlag. Solsiden er rødlig, mens skyggesiden er grågrøn. Senere bliver den gråbrun og stivhåret. Gamle grene kan få en grå og sprukken bark. Bladknopperne er modsatte og sidder tæt tiltrykt opad skuddet. De er aflange og helt dækket af grågule hår. Blomsterknopperne sidder i endestillede, kompakte småstande på en kort, fælles stilk. Også de er dækket af grågule hår. 

Bladene er elliptiske eller ovale og hele med en tandet rand. Oversiden er skinnende blank og mørkegrøn, mens undersiden først er hvid, men senere mere gylden på grund af farveskifte i et filtet hårlag. Nogle af bladene får høstfarve og bliver gule eller vinrøde. Blomstringen sker før løvspring, dvs. i april, hvor man ser de endestillede, næsten kuglerunde halvskærme. De enkelte blomster er regelmæssige og hvide. Hybriden er næsten steril, og man ser sjældent de sorte stenfrugter, som er uden spireevne.

Rodnettet er trævlet, da planten bliver formeret ved stiklinger. 

Højde x bredde og årlig tilvækst: 2,00 x 3,00 m (20 x 30 cm/år).

Hjemsted 
Da denne plante er en hybrid, har den intet hjemsted. Den opstod i 1924 i den engelske planteskole, "Burkwood & Shipwith". Den ene af forældrearterne er Viburnum carlesii, mens den anden ikke længere kendes.

Anvendelse 
Hybriden bruges i haverne på grund af den tidlige, smukke og duftende blomstring. Den er noget følsom over for barfrost, men på et beskyttet sted i let skygge vil den klare sig fint. I dag er den i nogen grad afløst af en anden hybrid, Velduftende snebolle (Viburnum x carlcephalum).

Haveplanter
Hvide blomster
Kvalkved
Brompton Road

Brompton Road er en gade i Knightsbridge i bydelen Kensington & Chelsea i London. Den begynder ved Knightsbridge Station, går sydvestover til det som populært kaldes "Brompton Cross" syd for South Kensington Station, og fortsætter videre sydvestover som Fulham Road.

Gaden er en gennnemfartsåre gennem et af Londons mest velstående områder, og har mange dyre restauranter, butikker og hoteller. Brompton Road er adressen til Europas største varemagasin, Harrods.

Brompton Road må ikke forveksles med Old Brompton Road, som ligger noget længere nord og vest i South Kensington.

Brompton Oratory er en af de største katolske kirker i London. Den er særlig kendt for sin konservative liturgi, ofte med hele messen på latin.

Veje i London
Kensington and Chelsea